Plaasmoorde!!!!! Farm Murders!!!!! - Page 94 - Stormfront
Page 94 of 673 « First < 44 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 144 194 594 > Last »
06-16-2007, 05:45 AM #931
Rowers skiet Pta-man 6 keer, hy leef!
Mnr. Willem van der Vegte (56) is Woensdagaand ses keer in die maag en bene geskiet – en gister kon hy wonderbaarlik sy storie vertel.
"Ek is soos 'n dier ses keer geskiet. Ek kan nou nog nie glo dat ek leef nie, veral nie nadat die polisie gesê het ek is met 'n 9 mm-pistool geskiet nie."
Só het Van der Vegte van Patrysstraat in Monumentpark, in die ooste van Pretoria, gister uit sy bed in die Kloof-Medi-Clinic in Centurion gesê.
Hy is Woensdag 20:00 ses keer in die maag en bene geskiet tydens 'n gewapende huisroof. Net een van die wonde was 'n vleiswond.
"Die koeëls is by my maag in en uit by die sye en lies. Die ander is by my bene in en aan die ander kant uit. Net een koeël het in my regterbobeen vasgesit, maar die dokter het dit verwyder."
Hy en sy vrou, Marlene (52), het ontspan toe 'n rower hul sitkamerdeur se glas stukkend geslaan het. "Die volgende oomblik het ek net 'n hand met 'n wapen deur die glas gesien en toe weet ek die ou het gekom om te moor.
"Ek het geweet hy is nie hier om te negotiate nie.
"Ek het gedink aan ons lewens en toe spring ek op en bestorm hom. Ek wou keer dat hy in die huis kom."
Volgens Van der Vegte het die rower hom op daardie oomblik twee keer in die maag geskiet.
"Ek het na die hoek van die deur geduik, maar toe steek hy sy hand verder in en skiet sy magasyn op my leeg.
"Ek het nog probeer tel hoeveel keer hy geskiet het, maar ek kon nie. My vrou het die rower met stoele gegooi om hom af te skrik, maar dit het nie gehelp nie."
Sy vrou het toe gehardloop om sy haelgeweer uit die kluis te gaan haal.
"Die rower het toe reeds vinnig in die huis ingehardloop en 'n skootrekenaar en my vrou se handsak gegryp en uitgehardloop.
"Ek het met my haelgeweer na buite gestorm, maar toe ek by die hek kom, was dit toe en die rower was weg. Ek is toe terug in die huis en toe sê ek vir my vrou ek voel nie so goed nie."
Ná dié woorde het Van der Vegte inmekaargesak.
Volgens hom was die Brooklyn-polisie binne vyf minute op die toneel.
Van der Vegte het gesê sy dokter sê hy is gelukkig dat nie een van sy belangrike organe getref is nie.
"Ek het baie seer en ek is bitter ontsteld. Emosioneel weet ek nie of ek ooit hieroor gaan kom nie."
Hy het die polisie en ambulans geloof vir hul flink optrede.
Die Van der Vegte-egpaar het 'n week gelede by hul huis ingetrek. Hulle het voorheen in 'n ander huis in dieselfde omgewing gebly.
Twee jaar gelede was hy ook die slagoffer van 'n paar gewapende rowers by sy huis.
06-16-2007, 05:58 AM #932
VF+ Jeug lê kranse vir 16 Junie se wit slagoffers
Altesame 31 bossies blomme vir 31 jaar se vergeet.
"Die geskiedenis het twee kante. Anders as wat die heersende orde ons wil laat glo, was daar swart én wit slagoffers (wat op 16 Junie 1976 gesterf het)," het mnr. Cornelius Jansen van Rensburg, die VF+ se jeugleier, gesê.
Die VF+ Jeug het gister die kranslegging voor die Uniegebou in Pretoria gedoen ter nagedagtenis aan mnr. Nols Esterhuizen en dr. Melville Edelstein, twee wit staatsamptenare, wat op dié dag gesterf het.
Luidens 'n verslag wat die destydse regering oor die voorvalle laat opstel het, is Esterhuizen by 'n kliniek in Soweto deur jeugdiges aangeval. Hy het uit sy motor gespring, is deur die kinders aangeval en doodgeslaan.
Merke aan sy klere en lyk het die vermoede laat ontstaan dat hulle probeer het om sy lyk te verbrand. Die lyk is eers vier dae later uit die woonbuurt gebring.
Edelstein, 'n sosioloog en kenner op die gebied van "Bantoe-onderwys", is deur jeugdiges in 'n jeugsentrum in Orlando-Oos vasgekeer.
Die gebou is met klippe bestook. Edelstein het hom in sy kantoor toegesluit, maar die deur is oopgebreek, hy is aangeval en uitgesleep.
Edelstein het sy bewussyn verloor of voorgegee dat hy dood is. Hy het weer opgestaan. Sy aanvallers het hom egter na buite gesleep en hom toe doodgeslaan.
"Hector Pieterson was nie die enigste slagoffer nie. Ter nagedagtenis aan die vergete slagoffers – vergete vir 31 jaar – lê ons vandag (gister) hierdie ruikers. 31 bossies blomme, vir 31 jaar se vergetelheid," het Jansen van Rensburg gesê.
Hy het ook gesê die jeug van 1976 is nou aan die stuur van die land se sake en jong Afrikaners bevind hulle aan die slagoffer-kant. "Dié wat destyds vir hul regte betoog het, vertrap nou ander se regte."
Die wreedaardige manier waarop hierdie twee ongewapende weldoeners om die lewe gebring is, is in skrille kontras met die sogenaamde "heiligheid" van die dag soos dit deur die heersende orde geprojekteer word, het hy gesê.
'n Polisielid het ná die kranslegging die mense beveel om hul blomme te verwyder.
06-17-2007, 04:19 PM #933
Electronic tracker solved designer's murder
Police investigating the brutal murder of Camps Bay interior decorator Ren Vermeulen were led to her body and her attackers by a sophisticated GPS tracking device in her car.
The device enabled investigators to travel "back in time" to trace the vehicle's precise movements in the two days prior to its recovery.
It led them to the property in Brooklyn where 40-year-old Vermeulen's body was found, and to a rural area near Mthatha in the Eastern Cape where two suspects were later arrested. Police say the two men, aged 23 and 34, had been living in the Brooklyn church hall for some time.
Gareth Crocker, communications manager for Tracker, said the new technology enabled a vehicle to be tracked back in four-second intervals, providing detailed and potentially crucial information about the whereabouts of its driver.
After the team had tracked Vermeulen's car to the rural area on Monday, police dogs were called in to search for the attackers.
Police spokesperson Superintendent Billy Jones said the men were expected in Cape Town over the weekend and would appear in court soon.
06-17-2007, 06:42 PM #934
Seun (12) red sy gesin
'n Twaalfjarige seun het sy pa se pistool uit 'n kluis gehaal, dit in sy broek versteek en skelm vir sy pa aangegee terwyl 'n bende rowers hulle by hul huis aangehou het.
Daarna het 'n klein oorlog in die huis in Amandasig in Pretoria uitgebreek.
Een van die rowers is doodgeskiet. Die ander het gevlug.
Die rowers het mnr. Nick Brenkman (54) en sy gesin eergisteraand saam met hul kuiergaste, mev. Alice D'Almeida (38) en haar man Jack (40) aangehou.
Hulle is omstreeks 22:30 bymekaar gedwing en op 'n voorstoep aangehou.
Neil Brenkman (12) het intussen na 'n kamer gevlug en sy pa se 9 mm-pistool uit die kluis gaan haal. 'n Maat wat by hom gekuier het, het by die gesin se sieklike ouma en 'n verpleegster in 'n kamer gaan skuil.
Toe die rower hom in die kamer kom haal, het Neil met die wapen in sy broek versteek, tot langs sy pa gestap en skelm vir hom die wapen aangegee.
Een van die rowers het dit egter gesien en hy en sy makkers het op die groep losgebrand.
"Ek het geweet ek moet iets doen, toe gaan haal ek die wapen. Ek het nie eintlik gedink nie – net dat ek ons moet help. My senuwees is net klaar. Ek dink nie ek is 'n held nie," het Neil gesê.
Sy pa het aangehou terugskiet tot sy vuurwapen vasgehaak het.
"Dit was net 'n lawaai. Jy weet nie wie skiet en wie lê nie. Jy skiet, want jy weet nie of jou vrou en kind al doodgeskiet is nie," het Brenkman gesê.
Stukke baksteen, boombas en koeëls het in die klein, toegeboude stoep saam met skote rondgevlieg. Die koeëlmerke was gister nog oral sigbaar.
Brenkman se vrou Petro (48) het vroeër vir die rowers gevra om te gaan kyk of alles met haar 84-jarige ma reg was omdat sy sieklik is. 'n Rower het geantwoord dat hy die bejaarde vrou sommer sal gaan doodskiet.
In die daaropvolgende skiet-orgie het mev. Brenkman boonop haar man weggestamp om hom te beskerm. "Ek het gedink as iemand moet doodgaan, laat dit ek wees. Neil sal nie oorleef sonder sy pa nie."
Die kind is besonder geheg aan sy pa.
In die stampery het een van die rowers in 'n klein visdam beland, maar steeds aangehou skiet. Mev. Brenkman is in die enkel gewond. Haar man is in die hand getref. Twee van sy ringe is ook van sy vingers afgeskiet.
Mev. D'Almeida het 'n ligament geskeur toe 'n rower haar in die huis ingestamp het. Haar man is so getraumatiseer dat hy nou die land wil verlaat.
"Die groot held was Neil. As dit nie vir hom was nie, was ons dood," het mev. D'Almeida gesê.
Die lyk van een van die rowers is na die skietery buite die huis gekry. Hy het vermoedelik in 'n boom geklim om te probeer wegkruip, maar het uitgeval. Die man het verskeie skietwonde gehad.
Die polisie het beslag gelê op Brenkman se vuurwapen. Die ander rowers is nog soek.
06-17-2007, 06:53 PM #935
Gestremde dood ná 2de beenbreuk
Lydenburg. – "Ek was reg toe ek gesê het dat mens net doodgaan in staatshospitale."
Dit was die woorde van die hoogs ontstelde mnr. Ben Eybers (60), broer van mnr. Johan Eybers (62), 'n verstandelik gestremde.
Johan is Vrydagaand ongeveer 22:00 dood nadat hy lank in die Rob Ferreira-hospitaal in Nelspruit met 'n gebreekte been gelê het.
Beeld het voorheen berig dat Johan vir twee weke in die hospitaal gelê het voordat hy eers op Maandag 28 Mei geopereer is. Twee dae later het hy goed herstel en is hy ontslaan om terug te keer Wenakker toe, 'n skool vir gestremdes in Lydenburg.
Ben vertel dat iemand daar besluit het om hom weer na die Lydenburg-hospitaal te stuur vir 'n finale ondersoek, wat in sy oë totaal onnodig was.
"Toe hulle hom oorgelaai het van die ambulansbed na die saalbed, het hy klaarblyklik weer geval en sy been op presies dieselfde plek gebreek. Sedertdien is hy nooit weer geopereer nie."
"Mens kan netsowel 'n geweer vat en jouself skiet as jy onder sulke omstandighede beland, dit spaar jou immers al die hospitaalkoste," het Ben gefrustreerd vertel.
Hy sê 'n verpleegster het Johan om 21:30 Vrydagaand besoek en inspuitings toegedien. Hy is 'n halfuur later dood. 'n Nadoodse ondersoek gaan blykbaar vandag plaasvind om die oorsaak vas te stel.
Dr. Hary Kumar van die Lydenburg-hospitaal sê dat daar vermoedelik vet van die fraktuur na die longe vervoer is, wat sy dood veroorsaak het.
"Dis egter nog te vroeg om te sê en ons moet op die ondersoek staat maak."
Hy het ook aan Beeld vertel dat die staking 'n groot rede was hoekom Johan nie geopereer kon word nie.
"Daar was niemand van die Lydenburg- of Rob Ferreira-hospitaal wat hom kon opereer nie."
Ben het woedend daarop gereageer en gesê dat die dokters glad nie meer vir hul pasiënte omgee nie.
"Dis die een liegstorie op die ander. Sy been het lank voor die stakings al gebreek. Ek soek antwoorde. Dis 'n situasie wat gered kon word as hulle regtig wou."
Me. Louise van Dyk, 'n verpleegster by Wenakker, sê dat sy hom elke dag gaan besoek het en dat hy goed gelyk het.
Kumar het dit ook bevestig en gesê hoe "beïndruk" hy met Johan se herstel was. "Hy was maar 'n moeilike pasiënt omdat hy baie beweeg het en heeltyd geskreeu het van die pyn. Hy het die vermoë van 'n 12-jarige gehad."
06-17-2007, 07:02 PM #936
Ooggetuie skiet rower dood toe hy sak gryp
'n Man word van moord aangekla nadat hy die naweek 'n rower wat 'n vrou van haar handsak beroof het, glo doodgeskiet het.
Insp. Paul Ramaloko, polisiewoordvoerder, het gesê drie gewapende mans het 'n vrou omstreeks 02:30 eergister in Garstfonteinweg, in die ooste van Pretoria, gekonfronteer en haar handsak geroof. 'n Verbyganger wat die voorval sien gebeur het, het glo sy wapen uitgehaal en op die mans geskiet.
Een van die handsakdiewe is doodgeskiet, terwyl twee van sy makkers ontsnap het.
Volgens Ramaloko word 'n moordklag, asook 'n klag van roof ondersoek.
06-18-2007, 03:36 AM #937
Baby fights for his life after being shot
A Durban family is maintaining a vigil at Inkosi Albert Luthuli Central Hospital where a toddler is fighting for his life after he was shot during a robbery.
Nicolene McPherson, 22, and her mother, Jacoba McPherson, 42, were returning to their Northdene home from church last Thursday evening when their car broke down on the west-bound carriageway of the M7 between Bellair and Titren roads.
Sixteen-month-old Jordan Hopper was asleep on his mother's lap.
'I didn't even realise I was shot'
As the women waited in the car for help to arrive, two men approached their car.
Before the women could react, one of the men fired a shot through the window.
The bullet hit the baby in the left shoulder, before striking Nicolene's hand as it exited.
The gunmen opened the passenger door and demanded valuables from the women.
After Nicolene had handed over her cellphone, one of the men fired another shot, hitting Jacoba in her left hand.
"I didn't even realise I was shot," said Jacoba.
"He pressed the gun into my stomach and threatened to shoot me. That's when I gave them my cellphone and purse," she said.
The men fled with two cellphones and R130 in cash.
After the assailants had left the women hailed a motorist, who turned out to be a doctor and took the three to hospital.
The bullet that struck Jordan had entered his shoulder and perforated a lung, before passing through his stomach and pancreas.
He underwent a four-and-half-hour operation and is on a ventilator in the intensive care unit.
According to Inspector Sivan Naidoo, of the Bellair detective unit, Jordan is in a stable condition.
Naidoo said the baby had been given an emergency blood transfusion on Sunday.
It was believed the attackers fled in a blue VW Golf.
06-18-2007, 04:02 AM #938
Shocking crime weekend in Gauteng
A 12-year-old boy helped his dad fight off a gang of armed robbers in Pretoria in one of at least 19 violent incidents that Gauteng paramedics dealt with at the weekend.
"Bullets flew everywhere with four people shooting wildly in a confined space. Miraculously injuries were minimal, two of the victims were slightly injured, however one of the robbers was shot dead at the scene.
Boy was cool, calm and collected
"The 12-year-old boy has now been in three such like incidents and was cool, calm and collected, as his dad said."
"She was declared dead on scene," said Stokoe.
"Saps members were on scene. They had their hands full, with a number of things that needed their attention and investigation."
06-19-2007, 02:11 AM #939
Rowers skiet Moorreesburg-leraar in pastorie
KAAPSTAD. – 'n Leraar van die NG kerk Moorreesburg het Sondagoggend volgens sy vrou vir die eerste keer in sy lewe 'n kragwoord laat val toe rowers in sy pastorie op hom geskiet het en hom gewond is.
Ds. Roy Thorne (53) sterk in die Durbanville Medi-Clinic aan ná 'n operasie Sondagmiddag. Die koeël wat hom in sy heup getref het, kon nie verwyder word nie.
Thorne het Sondag omstreeks 07:00 in die bed gelê met sy 10 maande-oue "kleinseun op (sy) bors", terwyl sy vrou, Chrissie (52) vir gaste, 'n egpaar en hul 9-jarige seun, ontbyt voorberei het. Die gaste het die oggend hul motor gepak en het nie die veiligheidshek toegemaak nie.
Vier mans het die huis in Vlokstraat binnegekom terwyl mev. Thorne en haar gaste geëet het. "Ek het net gesien hoe kom 'n rewolwer om die hoek," het mev. Thorne gister vertel. "Ek het gedink: Ag nee!"
Die rowers het juwele, selfone en motorsleutels opgeraap, op geld aangedring en die huis deurgesoek.
Volgens ds. Thorne "het die Here dit so voorsien" dat die rowers nie sy, of sy slapende seun Francois (20), se kamer binnegekom het nie.
Intussen het mev. Thorne vir die rowers ontbyt aangebied om tyd te wen. "Ek wil nie kos hê nie, ek wil geld hê!" het 'n rower haar toegesnou.
Nadat die rowers sowat 'n halfuur in hul huis was, kon mev. Thorne haar man waarsku. Hy het sy vuurwapen uitgehaal en in die gang afgestap.
"Jou bliksem! Wat soek jy in my huis?" het hy gesê toe hy 'n rower gewaar. Volgens sy vrou is dit die eerste keer in sy lewe wat hy gevloek het.
"Ek sukkel toe om die vuurwapen se veiligheidsknip af te kry – toe skiet hulle op my."
Vier of vyf skote is op hom afgevuur en die rowers het met kontant, juwele en motor- en huissleutels gevlug. "My ore suis nou nog van die skote. Deur dit alles het die Here my bewaar. Die koeël het geen senuweepunte getref nie en ek kan nog my been gebruik."
Thorne was vol lof vir die kalmte waarmee sy vrou die situasie hanteer het. "Sy het verborge skatte wat ek nou eers ontdek. Ek moet haar meer waardeer."
Mev. Thorne het daarop geantwoord dat sy maar net wou hê dat hulle nie haar man skiet nie.
Volgens ds. Thorne is dié soort voorval ongewoon op Moorreesburg, hul tuiste van die afgelope 23 jaar. Hy waarsku nou mense om paraat te wees.
Hy glo ook "die Here praat met 'n mens deur slegte goed".
"Die meelewendheid van die hele gemeenskap was vir my aangrypend."
Hy was beïndruk met die polisie se vinnige reaksie en dat hulle binne 20 minute ná die voorval vir hul gaste se seun berading kon voorsien.
Mnr. Rautie Rautenbach, voorsitter van die kerkraad, het gister gesê daar het 'n "suising" deur die geskokte kerk gegaan toe hy in die oggenddiens, wat ds. Thorne sou lei, aankondig wat gebeur het. "Daar was 'n beskermende hand oor hom gewees."
Volgens supt. Billy Jones, 'n polisiewoordvoerder, het twee van die vier mans wapens gehad en het hulle in 'n wit motor gevlug.
Enigiemand met inligting kan die Moorreesburg-polisie bel by 022 433 2766, of Stop Misdaad by 008600 10111.
06-19-2007, 02:36 AM #940
Opspoorder 'lei na verdagtes ná binneversierder sterf'
KAAPSTAD. – 'n Voertuigopsporingstoestel het waarskynlik bygedra tot die opsporing van twee mans wat na bewering in die Oos-Kaap weggekruip het ná die moord op 'n bekende binneversierder van Kampsbaai.
Mnre. Siboleke Viti (22) en Mizwabantu Tengane (24), albei van Kerkstraat 5, Brooklyn in Maitland, het gister vlugtig in die landdroshof hier verskyn in verband met die moord op me. René Vermeulen (40) verlede week.
Viti en Tengane is 'n dag ná die moord in die Oos-Kaap aangekeer.
Vermeulen is Dinsdagoggend dood gekry in 'n huis in Brooklyn, wat sy en haar ma saam as 'n belegging gekoop het. Die Burger het vroeër berig sy het wonde aan haar kop gehad en was onder 'n swart sak versteek. Die polisie vermoed sy is die naweek vermoor. Daar is glo ook geld uit haar bankrekening onttrek.
Volgens mnr. Gareth Crocker, 'n woordvoerder van 'n maatskappy wat voertuigopsporingstoestelle in motors installeer, het 'n familielid van Vermeulen die maatskappy gebel nadat hulle onraad vermoed het.
Die maatskappy het Maandag begin om die voertuig te probeer opspoor en het dit kort daarna in 'n plattelandse woongebied naby Mthatha gekry.
"Ons het ontdek dat die voertuig op twee plekke gestop het. Een van dié was na bewering Vermeulen se huis waar haar liggaam Dinsdagoggend gevind is," lui 'n verklaring.
Die soektog na die beskuldigdes is Woensdag voortgesit en die mans is later die middag in Mthatha aangekeer.
Die mans staar ook klagte van diefstal van 'n voertuig in die gesig. Hulle het gister 'n prokureur van die regshulpraad aangevra.